
Περιγραφή που δημιουργήθηκε αυτόματα]Φλέβα Ζωής
Φοιτητική Ομάδα Εθελοντικής Αιμοδοσίας Πανεπιστημίου Πατρών

Δευτέρα, 15 Μαΐου 2023

ΔΕΛΤΙΟ ΤΥΠΟΥ
Καθώς η θερμοκρασία ανεβαίνει στη χώρα μας, η ανάγκη για αίμα γίνεται και πιο έντονη. Ας μην αφήσουμε τις τράπεζες αίματος να αδειάσουν και ας δώσουμε λίγα λεπτά από το χρόνο μας για να προστατέψουμε τους συνανθρώπους μας που το χρειάζονται.
Για το λόγο αυτό, η «Φλέβα Ζωής», η φοιτητική ομάδα εθελοντικής αιμοδοσίας του Πανεπιστημίου Πατρών, οργανώνει Εθελοντική Αιμοδοσία, σε συνεργασία με την Patras Med και το Κέντρο Αίματος του Πανεπιστημιακού Γενικού Νοσοκομείου Πατρών, η οποία θα πραγματοποιηθεί την Πέμπτη 18.05.2023 και ώρα 10:00-13:00 στο Αμφιθέατρο της Φοιτητικής Εστίας του Πανεπιστημίου Πατρών.
Θα σας παρακαλούσαμε να προωθήσετε αυτήν μας την δράση, ώστε να παρακινήσουμε όσο το δυνατόν περισσότερα άτομα να παρευρεθούν και να ενισχύσουν την προσπάθεια αυτή, χαρίζοντας λίγο από τον χρόνο τους.
Για οποιαδήποτε διευκρίνιση ή περαιτέρω πληροφορίες για την ομάδα μας μπορείτε να επικοινωνήσετε μαζί μας:
e-mail : flevazois@gmail.com
Σας ευχαριστούμε εκ των προτέρων, για την πολύτιμη βοήθεια σας.

